### Beslutningstema

Udvalget orienteres om workshop i forbindelse med udarbejdelse af Erhvervs- og Turismestrategi for Tønder Kommune.

### Historik

Klima-, Vækst- og Udviklingsudvalget godkendte i januar en procesplan for udarbejdelse af kommende Erhvervsstrategi.

Det er hensigten, at erhvervs- og turismestrategien skal sætte retningen for vækst og udvikling i Tønder Kommune. Strategien skal samle de indsatser relateret til erhvervs- og turismeområdet, som Klima-, Vækst- og Udviklingsudvalget står i spidsen for jf. kompetenceplanen. Strategien bliver retningsgivende for de resultatkontrakter, der indgås med hhv. Tønder Erhvervsråd og Rømø-Tønder Turistforening for 2024.

### Sagsfremstilling

Siden godkendelse af procesplanen har der været en række dialogmøder mellem Klima-, Vækst- og Udviklingsudvalget og hhv. Tønder Erhvervsråd og Rømø-Tønder Turistforening. Dette har bl.a. medført, at turisme også skal indgå i strategien, så det bliver en Erhvervs- og Turismestrategi for Tønder Kommune.

Opsamling fra drøftede emner på dialogmøder med hhv. Tønder Erhvervsråd og Rømø-Tønder Turistforening vil indgå i den kommende strategi. Input er vedhæftet som bilag.

Der planlægges med en workshop, hvor Kommunalbestyrelsen og en lang række interessenter inden for erhverv og turisme inviteres til at give input til den kommende Erhvervs- og Turismestrategi. Der er udarbejdet udkast til en drejebog for workhop (vedhæftet). Workshoppen holdes den 13. november fra kl. 15.00 og afsluttes med spisning, hvor der også vil være mulighed for networking.

Invitationslisten til workshoppen vil tage udgangspunkt i vedhæftede "Aktørlandskab", hvor alle samarbejdspartnere på erhvervs- og turismeområdet indgår. Endvidere inviteres direktører/rektorer fra de uddannelsesinstitutioner, der udbyder ungdoms- eller videregåendeuddannelser i Tønder Kommune. Derudover inviteres som nævnt Kommunalbestyrelsen.

Til involveringsprocessen på workshoppen er der taget udgangspunkt i gode erfaringer fra Kommunalbestyrelsens Visions- og Ronni Jeppesen, hvor en del drøftelser foregik på stande. Følgende emner vil være overordnede temaer for drøftelse på standene:

* Erhvervsfremme og –udvikling
* Turismeudvikling
* Grøn omstilling
* Uddannelse og arbejdskraft
* Infrastruktur

Hver stand bemandes med en direktør/fagchef og en konsulent.

### Direktionen indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.

Udover invitationer via invitationslisten vil der også være en åben invitation via ugeavis og sociale medier.